L-AQWA DIFENSUR TA' L-IMMAKULATA Gwanni Duns Skotu'' Iddikjarat uffiċjalment 'BEATU' Mill-Papa Gwanni Pawlu II nhar l-20 ta' Marzu '93 Kitba tar-Rev. Il-jum ta' l-20 ta' Marzu 1993 huwa ġurnata storika għal Franġiskani kollha u għalina devoti ta' l-Immakulata, għaliex sa fl-aħħar, wara ħafna snin, il-knisja għarfet uffiċjalment u kanonikament il-qdusija ta' dan id-Duttur kbir u għaref, glorja ta' l-Ordni Franġiskan u difensur qalbieni tad-Domma ta' l-Immakulata. Kull devot ta' Marija, żgur li sema' ħafna fuq dan il-kbir )- Duttur; kull sena fil-priedka tan-novena tal-Kunċizzjoni ' jissemma ħafna u ta' spiss dan il-Beatu. Jiena kont ċert li Skotu qiegħed fil-ġenna jgawdi lil Marija Reġina tas-Sema' u l-Art, iżda kien jonqos biss is-siġill ta' Ommna l-Knisja, biex dan il-Franġiskan ikun magħdud mal-qaddisin. Kellu jkun fi żmienna li l-Papa jaqta' x-xewqa tad-devoti ta' Marija. ''Scotia me genuit, Anglia me suscepit, Gallia me docuit, Cologna me tenet'', Bil-Malti fTwelidt fl-Iskozja, trabbejt fl-Ingilterra, tgħallimt Franza u midfun f'Koln''. Hekk hemm miktub fuq il-qabar ta' Skotu f'Koln, il-Ġermanja. Dan il-Franġiskan kien tassew ta' fama internazzjonali għaliex għalkemm twieled fl-Iskozja ġera' fl-Ewropa kollha u għallem fl- aqwa Universitajiet ta' Oxford, Pariġi u oħrajn u spiċċa f'Koln fil-Ġermanja, meta miet ħesrem fl-età ta' 43 sena fl-1308. Fl-1946 il- fdalijiet tiegħu ġew trasferiti għal Katidral ta' l-istess belt. Il-Papa Ġwanni Pawlu II żar il- qabar ta' Skotu fil-15 ta' Novembru 1980 waqt żjara pastorali fil-Ġermanja. Għalkemm Skotu miet fl-1308, minħabba diversi kalunji li kienu xterdu, il-knisja qatt ma għarfet uffiċjalment il-qdusija tiegħu. Il-Franġiskani stinkaw, ħadmu u studjaw biex titwettaq ix-xewqa ħerqana ta' l-Ordni li l-Għerf u l-Qdusija ta' Duns Skotu, kap ta' l-Iskola Filosofika Franġiskana jiġi rikonoxxut uffiċjalment mill- knisja. Iżda l-oppożizzjoni kienet kbira, ħafna għamlu l-basten fir-roti biex dan ma jsirx. Smajt u qrajt f'diversi stejjer dwar dan; huwa żgur li l-mewt tiegħu ħabta u sabta ħolqot xi diffikultajiet. Kemm-il darba l-Franġiskani ppruvaw imexxu 'l quddiem il-beatifikazzjoni kanonika ta' Duns Skotu, iżda għal raġunijiet mhux magħrufa dejjem waqaf kollox. Skotu kien magħruf uffiċjalment 'BEATU ' f'xi djoċesijiet bħal Koln fil-Ġermanja, Nola fl-Italja u oħrajn, iżda qatt kanonikament mill-knisja universali. Fl-aħħar fi żmien il-Papa Benedittu XV bdiet il-kawża tad- dottorat ta' Skotu quddiem il-Kummissjoni tal-Kult, iżda waqfet ħesrem għaliex waqt id-diskuzzjoni tas-soltu, qam il-Kardinal ANDREA FRUKWIRT Dumnikan u qal li d-diskussjoni ma għandhiex titkompla għax l-istudjużi Skotist ma kinux żgur dwar dak li qal jew ma qalx Skotu. Kellu jkun il-famuż Franġiskan mill-Kroazja (ex-Jugoslavja), PADRE CARLO BALIC li ntefa' għax-xogħol b'ruħu u ġismu biex jiddefendi lil Skotu. Waqqaf SOĊJETÀ INTERNAZZJONALI SKOTISTA'', beda jorganizza Kungressi Skotistiċi u hekk wasal biex formlament l-Ordni Franġiskan jitlob lill-Papa Ġwanni Pawlu II biex jiddikjara uffiċjalment BEATU lil Duns Skotu. Il-ħidma ta' Padre Balic waslet biex tat il-frott tagħha u wara mijiet ta' snin, kellu jkun fi żmienna li l-Papa preżenti jipproklama lil John Duns Skotus bħala Beatu li jistħoqqlu l-Kult Universali tal-Knisja kollha. U hekk fl-20 ta' Marzu 1993 seħħet ix-xewqa tal-Franġiskani u tagħna d-devoti ta' l-Immakulata. SKOTU U L-IMMAKULATA John Duns Scotus jibqa' magħruf għal kontribut tiegħu favur il-privileġġ singulari mogħti lil Marija li tkun ippreservata mid-dnub oriġinali. Skond Skotu l-Madonna hija Immakulata għax ġiet ippreservata mid-dnub billi l-Feddej applika MINN QABEL il-merti tal-Passjoni u l-Mewt tiegħu lil Ommu Marija u hekk il-Madonna ġiet IPPRESERVATA mill-ewwel ħtija qabel it-tnissil tagħha. Aħna waqajna fid- dnub u niġu mifdija fil-Magħmudija, waqt li l-Madonna Alla ppreserva minn qabel it-tnissil tagħha biex ma taqax fid-dnub. Dan it-tagħlim Marjan ta' Skotu dwar il-privileġġ ta' l-Immakulata, aktar tard wera kontroversja twila u ħarxa, sar DOMMA TA' FIDI bil-proklamazzjoni tal- Papa Piju IX fit-8 ta' Diċembru 1854 meta mar jiddikjara lil Marija hija mnissla mingħajr l-ebda tebgħa ta' dnub. . Bis-saħħa ta' John Duns Scotus il-knisja mhux biss waslet għad-definizzjoni tad- Domma ta' l-Immakulata, imma li saħanistra l-kliem li juża l-Papa fil-bolla INEFFABILIS DEUS, Huma rifless ċar tad-Duttrina Marjoloġika ta' Skotu. Il- Papa juża l-istess espressjonijiet li juża Skotu. Infatti l-Papa qal 'MARIJA SA MILL-EWWEL WAQT TAT-TNISSIL TAGĦHA, BI PRIVILEĠĠ UNIKA TA' ALLA, U GĦALL-MERTI TA' ĠESU FEDDEJ, ĠIET IPPRESERVATA MINN KULL TEBGĦA TAD-DNUB TAN-NISEL. Bir-raġun għalhekk li john Duns Scotus baqa' magħruf bħala l-aqwa difensur ta' l-Immakulata. It-Teoloġija tiegħu tirrifletti l-imħabba sinċiera u kbira li kellu lejn Marija u l-Ispirtu Serafiku ta' San Franġisk t'Assisi l-aktar fl-importanza li jagħti lil Kristu bħala ċentru tal-Ħolqien kollu. Dak li għallem u qal Duns Skotu ġie kkonfermat mill-Madonna stess ġewwa Lourdes fl-1858 meta Marija qalet lil Bernardett Soubirous 'JIENA JIEN L- IMMAKULATA KONĊEZZJONT'. $ B ii Qi 5 zz G ġ b GI B u ż $ E